चंडीगढ़। पंजाब पुलिस के बर्खास्त इंस्पेक्टर और पुलिस कैट रहे गुरमीत सिंह पिंकी ने कहा है कि पंजाब सरकार उन्हें किसी साजिश के तहत फंसाना चाहती है, क्यांेकि उन्होंने हाल ही में पंजाब पुलिस के कुछ अफसरों का भांडा फोड़ा है। ऐसे में उन्हें किसी न किसी तरीके से फंसाने के लिए साजिश रची जा रही है।
उन्होंने कहा कि पटियाला जेल में पत्रकार कंवर संधू पर पूर्व सीएम बेअंत सिंह की हत्या के मामले में सजा काट रहे बलवंत सिंह राजोआणा द्वारा हमले के मामले में 6 पुलिसकर्मी सस्पेंड हो चुके हैं। उस समय वे संधू के साथ अंदर मुलाकात करने नहीं गए थे, लेकिन मामले में उन्हें किसी न किसी तरीके से फंसा दिया जाएगा। हालांकि वे जेल मेन्यू के मुताबिक नियमों का फॉलो करते रहे हैं, क्योंकि वे पुलिस में रहे हैं। उन्हांेने कहा कि जेल में कंवर संधू पर हुए हमले की जो फुटेज लीक हुई और चैनल पर दिखाई गई, उस मामले की भी जांच करवाई जानी चाहिए ताकि असलियत सामने आ सके कि सीसीटीवी फुटेज लीक कैसे हुई। उन्होंने इसमंे भी किसी साजिश होने का आरोप लगाया है।
कैट पिंकी ने कहा कि इस मामले में वे सीबीआई को भी शिकायत दे चुके हैं। सीबीआई को इस मामले की उच्चस्तरीय जांच करनी चाहिए और मामले की असलियत सामने लानी चाहिए। उन्होंने फिर आरोप लगाया कि पंजाब सरकार उन्हें फंसाने के लिए अलग-अलग तरीके ढूंढ़ रही है।
hin_Deva hin_Deva hin_Deva